เนื่องจากได้มีความเสี่ยงเพศสัมพันธุ์กับคนเเปลกหน้า เมื่อวันที่ 24 เมษายน โดย ถูกกระทำ oral sex ที่ไม่ใส่ถุง เเละมีเพศสัมพันธุ์ใส่ถุง (ชาย-หญิง)หลังจากผ่านไป 3-7วันมีอาการฉี่เเสบขัดครับ ได้พบเเพทย์ทางเดินปัสสาวะ ให้ยารักษาหนองในเทียม 3 ตัว 1ในนั้นมี doxycycline 100 mg 7วันเเละได้ทำการตรวจดังนี้หลังเสี่ยง 30วัน : HIV GEN3 VDRL ไวรัสตับอักเสบ B,C (ห้องเเลป) ผลลบหลังเสี่ยง 60 วัน : HIV ชุดตรวจ gen3 ผลลบVDRL ผลลบ STI 7 PROFILE (PCR)Mycoplasma genitalium, mycoplasma hominis trichomonas vaginalis ureaplasma uralyticum, ureaplasma pavum haemophilus ducreyi,treponema pallidum, neisseria gonorrhoeae, chlamydia trachomatis,chlamydia trachomatis (serovars L1-L3) Herpes simplex virus type1 2 cytomegalovirus varicella-zoster virus ผล Target not detectedหลังเสี่ยง 90วัน : VDRL, TPHA ผลเป็นลบ (ห้องเเลป)ยังต้องกังวลอยู่ไหมครับ
สวัสดีค่ะ การตรวจหาการติดเชื้อ HIV หากเป็นการตรวจหาแอนติบอดี้ ด้วยเทคนิควิธี third generation ก็ควรตรวจที่ 90 วัน หลังจากไปมีความเสี่ยงมา ดังนั้น หากตรวจที่ 60 วันแล้วผลเป็นลบ แนะนำควรรอตรวจซ้ำอีกครั้งที่ 90 วัน เพื่อให้แน่นอนค่ะส่วนไวรัสตับอักเสบชนิดบี สามารถเริ่มตรวจพบได้ที่ 1 สัปดาห์หลังจากติดเชื้อมา แต่บางรายอาจนานถึง 9 สัปดาห์ ดังนั้น หากตรวจที่ 30 วัน หรือประมาณ 4 สัปดาห์ แล้วผลเป็นลบ ก็อาจยังไม่แน่นอน ควรตรวจซ้ำอีกครั้งที่ 9 สัปดาห์ หรือประมาณ 2 เดือน เพื่อให้แน่นอนค่ะสำหรับเชื้อไวรัสตับอักเสบชนิดซี จะเริ่มตรวจพบได้ที่ 3 สัปดาห์ แต่ส่วนใหญ่จะตรวจพบได้ที่ 6 สัปดาห์หลังรับเชื้อ บางรายอาจนานถึง 12 สัปดาห์ได้ ดังนั้น หากได้ตรวจที่ 30 วัน หรือประมาณ 4 สัปดาห์ แล้วผลเป็นลบ ก็อาจยังไม่แน่นอน ควรตรวจซ้ำอีกครั้งที่ 12 สัปดาห์ หรือประมาณ 3 เดือนค่ะส่วนการตรวจหาซิฟิลิสนั้น หากได้ตรวจที่ 30 และ 90 วัน แล้วผลเป็นลบ ก็แสดงว่าไม่ได้มีการติดเชื้อ และไม่จำเป็นต้องตรวจซ้ำค่ะส่วนโรคติดต่อทางเพศสัมพันธ์อื่นๆ เช่น หนองในแท้และหนองในเทียม เริม ไวรัส CMV ที่ได้ตรวจไปที่ 60 วันหลังจากมีความเสี่ยงมานั้น หากตรวจไม่พบ ก็แสดงว่าไม่ได้มีการติดเชื้อค่ะ